61993C0037
ΠΡΟΤΆΣΕΙΣ ΤΟΥ ΓΕΝΙΚΟΊ ΕΙΣΑΓΓΕΛΈΑ
CARL OTTO LENZ
της 9ης Νοεμβρίου 1993 (
*1
)
Κύριε Πρόεδρε,
Κύριοι δικαστές,
1.
Στην υπό κρίση προσφυγή λόγω παραβάσεως, η Επιτροπή ζητεί από το Δικαστήριο
—
να αναγνωρίσει ότι το Βασίλειο του Βελγίου επιτρέποντας την ύπαρξη στη βελγική νομοθεσία διατάξεων δυνάμει των οποίων ορισμένες θέσεις εργασίας στο εμπορικό ναυτικό, εκτός απ' αυτές του πρώτου και δεύτερου πλοιάρχου, πρέπει να καλύπτονται μόνον από Βέλγους υπηκόους, παρέβη τις υποχρεώσεις που υπέχει από το άρθρο 48 της Συνθήκη ΕΟΚ, καθώς και τα άρθρα 1 και 4 του κανονισμού 1612/68 του Συμβουλίου, της 15ης Οκτωβρίου 1968,
—
να καταδικάσει το Βασίλειο του Βελγίου στα δικαστικά έξοδα.
2.
Η Κυβέρνηση του Βασιλείου του Βελγίου δεν αμφισβητεί το ότι οι επικρινόμενες από την Επιτροπή διατάξεις της βελγικής νομοθεσίας είναι ασυμβίβαστες με το κοινοτικό δίκαιο. Περιορίζεται στο να υποστηρίζει ότι βρίσκονται επί του παρόντος υπό επεξεργασία σχέδια νόμου για την τροποποίηση των διατάξεων αυτών προκειμένου να προσαρμοστούν αυτές στο κοινοτικό δίκαιο. Σύμφωνα με τη Βελγική Κυβέρνηση, έχουν ήδη κοινοποιηθεί στην Επιτροπή τα σχέδια αυτά τα οποία πρόκειται να υποβληθούν στα αρμόδια νομοθετικά σώματα ευθύς ως η Επιτροπή τα εγκρίνει.
3.
Με την αιτιολογημένη από 23 Απριλίου 1991, γνώμη της η Επιτροπή κάλεσε το Βασίλειο του Βελγίου να θέσει τέρμα στην επικρινόμενη παράβαση εντός προθεσμίας δύο μηνών από την ημερομηνία κοινοποιήσεως της αιτιολογημένης γνώμης. Όμως, είναι σαφές ότι μέχρι το πέρας της έγγραφης διαδικασίας (και πιθανώς μέχρι σήμερα) το Βασίλειο του Βελγίου δεν έχει συμμορφωθεί προς αυτήν την πρόσκληση καίτοι έχει δηλώσει, ήδη από ης13 Ιουνίου 1991, απαντώντας στην προμνημονευθείσα αιτιολογημένη γνώμη, ότι έχει αποφασίσει να τροποποιήσει τη βελγική νομοθεσία προς την προτεινόμενη από την Επιτροπή κατεύθυνση. Το Βασίλειο του Βελγίου δεν επικαλέστηκε κανένα λόγο ικανό να δικαιολογήσει μια τέτοια καθυστέρηση.
4.
Υπό τις συνθήκες αυτές, δεν μπορώ παρά να προτείνω στο Δικαστήριο να δεχθεί τα αιτήματα της Επιτροπής.
(
*1
)	Γλώσσα του πρωτοτύπου: η γερμανική.